**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa 2015. május 27-i ülésére**

**3. napirend**

**Tárgy: Pápakörnyéki Önkormányzatok Feladatellátó Társulás 2015. évi költségvetés módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2015. évi költségvetését a Társulási Tanács 1/2015.(II. 12.) határozatával fogadta el.

A jelen előterjesztés a költségvetés elfogadása óta bekövetkezett változásokat vezetik át.

**1. Társulás**

**BEVÉTELEK**

A Társulás bevételi előirányzatait az átvett pénzeszközök, valamint Társulási Tanács döntése alapján a térítési díj többletbevétele, ezzel együtt az önkormányzati hozzájárulás csökkenése módosították az alábbiak szerint:

**Bevételt módosító költségvetési tételek:**

Ágazati pótlék: 4.936 e Ft

Bérkompenzáció: 3.360 e Ft

Térítési díj többletbevétele: 1.288 e Ft

Önkormányzatok működési hozzájárulása: - 1.288 e Ft

**Bevétel módosításának egyenlege: 8.296 e Ft**

**KIADÁSOK Társulás**

A társulás kiadási előirányzatát a személyi juttatások, a munkaadót terhelő járulék, valamint az alapítvány létrehozásával kapcsolatos költségek módosították az alábbiak szerint:

**Kiadást módosító költségvetési tételek:**

Személyi juttatások: 6.532 e Ft

Munkaadót terhelő járulék: 1.764 e Ft

Alapítvány törzstőkéje: 100 e Ft

Külső személyi juttatás - 100 e Ft

**Kiadás módosításának egyenlege: 8.296 e Ft**

A Társulás költségvetésének bevételi és kiadási főösszege a bemutatott módosításoknak megfelelően 8.296 e Ft-al nő, 161.471 e Ft-ra

Kérem a Tisztelt Társulási Tanácsot, hogy a Társulás 2015. évi költségvetés módosítását megtárgyalni és a határozati javaslatnak megfelelően elfogadni szíveskedjenek.

Összeállította: Vida László Gábor aljegyző

 Horváth Attila Csabáné köztisztviselő

Vaszar, 2015. május 8.

 **Varga Péter**

 **elnök**

**Pápakörnyéki Önkormányzatok Feladatellátó Társulás**

**…/2015. (V. 27.)**

**határozata**

**a Pápakörnyéki Önkormányzatok Feladatellátó Társulás**

**2015. évi költségvetéséről szóló**

**1/2015. (II. 12.) határozat módosításáról**

Magyarország 2015. évi központi költségvetéséről szóló 2014. évi C. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2015. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2015. évi költségvetésének főösszegét

 161.471 e Ft bevétellel,

 161.471 e Ft kiadással állapítja meg.”

2. A határozat 2. pontja helyében a következő rendelkezés lép:

„2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2015. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2015. évi pénzeszközátadásait e határozat 5. melléklete szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2015. évi működési és felhalmozási célú bevételi és kiadási előirányzatának mérlegét e határozat 6. melléklete, a 2015. évi összevont mérleget e határozat az 6/A. melléklete mutatja be.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat 9. pontja helyébe a következő rendelkezés lép:

„9) A Társulás tag önkormányzatai támogatás értékű, a Társulás működéséhez való hozzájárulását településenként a 9. melléklet tartalmazza.”

9. A határozat egyéb rendelkezései nem módosulnak.

Határidő: Azonnal

Felelős: Varga Péter elnök